Σουπιές με ντομάτα, άνηθο και δυόσμο
Φτιάξτε αυτές τις υπέροχες ζουμερές σουπιές με μπόλικη ντομάτα και αρωματικά και απολαύστε γνήσια θαλασσινή νοστιμιά.
1.200 γρ. σουπιές, καθαρισμένες και κομμένες σε μέτρια καρέ, 2 ξερά κρεμμύδια, σε μέτρια καρέ , 1 φύλλο δάφνης, 1 σκελίδα σκόρδο, ψιλοκομμένη, 2 κουτ. σούπας ξίδι βαλσάμικο, 500 γρ. ώριμες ντομάτες, τριμμένες , 150 ml λευκό, ξηρό κρασί, 1/2 μάτσο άνηθος, ψιλοκομμένος , 1/2 μάτσο δυόσμος, ψιλοκομμένος , 2 κουτ. γλυκού ξύσμα πορτοκαλιού , 70 ml ελαιόλαδο, αλάτι, φρεσκοτριμμένο πιπέρι
Για να φτιάξουμε σουπιές με ντομάτα, άνηθο και δυόσμο, αρχικά ζεσταίνουμε, σε μια φαρδιά κατσαρόλα, το λάδι σε μέτρια φωτιά και σοτάρουμε τα κρεμμύδια με τη δάφνη και το σκόρδο για 3-4 λεπτά. Ρίχνουμε τις σουπιές και συνεχίζουμε το σοτάρισμα για άλλα 2-3 λεπτά, μέχρι να αλλάξουν χρώμα. Περιχύνουμε με το βαλσάμικο και το κρασί και αφήνουμε 2 λεπτά, να εξατμιστεί το αλκοόλ. Προσθέτουμε τη ντομάτα, αλατοπίπερο και 1 φλιτζ. τσαγιού νερό.Σιγομαγειρεύουμε για 30-35 λεπτά ή μέχρι να μαλακώσουν οι σουπιές.Αποσύρουμε από τη φωτιά.Ρίχνουμε τον άνηθο, τον δυόσμο και το ξύσμα, ανακατεύουμε και σερβίρουμε. Συνοδεύουμε, τις σουπιές με ντομάτα, άνηθο και δυόσμο, με αφράτο πιλάφι.
Κρασί,Ντομάτα,Σουπιές,Χόρτα , Μυρωδικά